Sevjeglansbiller

Sevjeglansbiller (Cryotarchinae) er en underfamilie av mellomstore biller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. Noen få arter er regnet som skadedyr.

Utseende 
Gjerne middelsstore, avlange og noe flate, blanke, mørke glansbiller.  Hodet er horholdsvis stort, kjevene (mandiblene) fremstrakte og godt synlige ovenfra.  Antennene er nokså korte, 10- eller 11-leddete, med en tydelig, tre-leddet kølle ytterst. Brystskjoldet (pronotum) er ganske stort, omtrent så bredt som dekkvingene, jevnt tilsmalnet fremover. Dekkvingene er mer eller mindre parallellsidige, og dekker vanligvis hele bakkroppen (av og til kan det aller bakerste leddet stikke ut). De har vanligvis ikke tydelige punktrekker. Beina er korte og kraftige. 

Larvene er lange og tynne, sylindriske, litt krumme og gjerne hvite.

Levevis 
Billene kan ofte finnes ved sår i trær der sevje flyter ut.

Systematisk inndeling / arter i Norge 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien glansbiller, Nitidulidae
 Underfamilien sevjeglansbiller, Cryptarchinae  – glatte og blanke, avlang kroppsform
 stammen Arhinopini Kirejtshuk & Bouchard, 2018
 Slekten Arhinella Kirejtshuk, 1987
 Slekten Arhinops Kirejtshuk & Bouchard, 2018
 Slekten Ceratarhina Kirejtshuk, 1981
 stammen Cryptarchini Thomson, 1859
 Slekten Cnips Philippi, 1864
 Slekten Cnipsarcha Jelinek, 1982
 Slekten Cryptarcha Shuckard, 1839 - 5 arter, i Norge:
 Cryptarcha strigata (Fabricius, 1787)
 Slekten Glischrochilus Reitter, 1873  – svarte med røde flekker. 9 arter, tre i Norge:
 Glischrochilus hortensis (Geoffroy, 1785)
 Glischrochilus quadriguttatus (Fabricius, 1777)
 Glischrochilus quadripunctatus (Linnaeus, 1758)
 Slekten Homepuraea Broun, 1893 - 2 arter, New Zealand
 Slekten Kaszabena Kirejtshuk, 1987
 Slekten Paromia Westwood, 1851
 Slekten Paromidia Reitter, 1873
 Slekten Pityophagus  Shuckard, 1839 - 3 arter, i Norge:
 Pityophagus ferrugineus (Linnaeus, 1761)
 stammen Eucalosphaerini Kirejtshuk, 1987
 Slekten Eucalosphaera Jelinek, 1978 - 12 arter
 stammen Platyarchini Kirejtshuk, 1998
 Slekten Amelarcha Kirejtshuk, 1987
 Slekten Platyarcha Kirejtshuk, 1987

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Biller formelt beskrevet i 1859
Glansbiller
Dyr formelt beskrevet av Carl Gustaf Thomson